**Referat af forældremøde d.28/10-22 – Informationer om rejse til Riccione 2023**

Festival Del Sole i Riccione <https://www.festivaldelsole.it/>

Hvert andet år afholdes den store gymnastik- og dansefestival “Festival del Sole” i Riccione, der ligger på Italiens østkyst. Et fantastisk stævne på strandkanten.

I 2023 afholdes stævnet igen, i perioden fra d.2-7 juli. Hammerum Juniorhold (JH) og Spring Elite (SE) vil rejse sammen og turen planlægges i fællesskab. Rejsen afhænger selvfølgelig af tilslutningen af gymnaster, men også i høj grad af forældregruppen.

Foreløbige fakta:

1/ Rejseleder: Helle Hillebrandt Møller:

Helle Hillebrandt Møller (38 år), gift med Henrik og mor til Hjalte og Hannah, - Hannah går på Juniorholdet. Bosiddende i Vildbjerg, hvor hun også arbejder som folkeskolelærer. Hun har været lærer i 10 år og underviser primært 7., 8. og 9. klasse på Vildbjerg Skole. Hun har tidligere været med til at arrangere forskellige gymnastikstævner - bl.a. Juniorstævne i MCH tre gange.

Sidst men ikke mindst har hun selv gået meget til gymnastik - de sidste år var på After-Repholdet I Hammerum.

2/ Forældre som kan rejse med: vi har brug for en far, da vi kun har mødre som har meldt sig. Ud fra tilmeldingen af gymnaster finder vi ud af hvem vi skal have med på turen.

3/Instruktører som skal med: Caroline Krogsgaard, Philippa Pedersen, Oscar Khorami, Mathias Madsbjerg, Rasmus Grud, Ulrikke Falkenberg, Ida Thyregod

4/ Budget er ikke endelig landet, men vi har dog nogle kendte poster nu:

                           - Bus                                             2050 (maks – flere tilbud er på vej)

                           - Stævne                                        450

                           - Hotel inkl. forplejning            2850

                           - Disponibelt (vand mm.)           100

                           - Administration                            50                   (adm. er bestemt til 1% af bruttopris, men er ”rundet” ned til nærmeste beløb deleligt med 10)

**I alt brutto                                   5500**

For hver 10 gymnaster beregnes en gratis instruktør/voksen, hvilket vil påvirke deltagerprisen med ca. +10% ~ + kr. 550 ud fra de ovennævnte poster.

Dermed en ca. deltagerpris på **kr. 6.050** for turen på baggrund af ovennævnte poster.

Chaufførovernatningerne er som udgangspunkt dækket her af de ”fripladser”, der tildeles for hver 25 deltagere på et hold.

Der skal desuden afsættes økonomi til f.eks. mad på busturene ned-hjem, mm.

 5/ Rejsedatoer – forventeligt fra 1/7 til 9/7 (stævnet løber 2/7 til og med 8/7).

6/ Betaling af turen foreslås til 3 rater:

                        Rate 1 (frist 24/11 - 2022)                          Beløb 2000,-

Rate 2 (frist 1/4 - 2023)                                  Beløb 2000,-

Reguleringsrate (frist ca. 15/6 – 2023)            Beløb ?

     Betalingsdatoer er forslag.

7/ LU kontaktpersoner eller rejseleder forestår tilmelding til stævnet og aftalerne med busselskab.

8/ Moneymaking udvalg. Formand: Gitte Bertelsen (JH).  Der er brug for flere frivillige i udvalget. Anja har lavet oplæg til sponsorbrev. Udover sponsor indtægter kan der tænkes i *fonde, opvisningsaktiviteter (af forskellig slags), HHG støtte?* - og ellers hvad der findes godt at involvere gymnaster og evt. forældre i.

Vi har allerede fået mulighed for at tjene penge til mini-juniorstævne, MEGA-mix stævne og en fælles opvisning med ynglingeholdet inden afgang til Riccione.

9/ DGI Midtjylland forestår alt økonomihåndtering, som indebærer oprettelse af indbetalingsrater, faktureringer af øvrige indtægter og afregning af indkomne fakturaer/opkrævninger.

DGI Midtjylland (Dina & Kurt) tager direkte dialoger med moneymaking-gruppen om praktik i forhold til dette.

Mvh

Helle Møller, [helle.hillebrandt@gmail.com](mailto:helle.hillebrandt@gmail.com) (Rejseleder)

Anja Borgaard Høybye, [anjaborgaard@webspeed.dk](mailto:anjaborgaard@webspeed.dk) (LU-kontaktperson for Juniorholdet)

Thea Høgh, [thea\_hoegh@hotmail.com](mailto:thea_hoegh@hotmail.com) (LU-kontaktperson for Spring Elite)